*Kivonat a Jászberény Városi Önkormányzat Képviselő-testületének 2018. szeptember 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***222/2018. (IX. 12.) határozata***

***A Bursa Hungarica Felsőoktatási Önkormányzati Ösztöndíjrendszer 2019. évi fordulójához történő csatlakozásról***

A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 10. § (1) bekezdés, valamint ugyanezen jogszabályhely (2) bekezdésében biztosított jogkörében, továbbá a nemzeti felsőoktatásról szóló 2011. évi CCIV. törvény, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Kormányrendelet 18. § (4) bekezdésében foglalt hatáskörében eljárva:

1. Csatlakozik a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer (a továbbiakban: Ösztöndíjrendszer) 2019. évi pályázati fordulójához, valamint kötelezettséget vállal arra, hogy az Ösztöndíjrendszer 2019. évi fordulója keretében a beérkezett pályázatokat és a pályázatokról hozott döntését a Bursa Hungarica Elektronikus Pályázatkezelési és Együttműködési Rendszerben rögzíti.

**Határidő:** 2018. október 3. (csatlakozási nyilatkozat beküldési határideje)

**Felelős:** Dr. Pap Magdolna, a PH Humán és Önkormányzati Igazgatási Iroda

vezetője

1. A Képviselő-testület elfogadja az Ösztöndíjrendszer 2019. évi pályázati fordulójának Általános Szerződési Feltételeit.

**Határidő:** 2018. október 3.

**Felelős:** Dr. Pap Magdolna, a PH Humán és Önkormányzati Igazgatási Iroda

vezetője

1. A Képviselő-testület felhatalmazza Jászberény Város Polgármesterét a csatlakozásról, valamint az elektronikus adatbázis használatáról szóló nyilatkozat aláírására.

**Határidő:** 2018. október 3.

**Felelős:** Dr. Szabó Tamás, polgármester (a csatlakozással kapcsolatos nyilatkozatok aláírása vonatkozásában)

Dr. Pap Magdolna, a PH Humán és Önkormányzati Igazgatási Iroda vezetője

1. A Képviselő-testület Jászberény Városi Önkormányzat 2019. évi költségvetésében összesen bruttó 6.000.000.- Ft-ot, – azaz hatmillió forintot – biztosít a csatlakozás, valamint a hátrányos szociális helyzetű fiatalok támogatása céljából.

**Határidő:** a 2019. évi költségvetés tervezése

 **Felelős:** Kiss József, a PH Közgazdasági Iroda vezetője

1. A Képviselő-testület felkéri a Humán Erőforrás Bizottságot – a „Bursa Hungarica” Felsőoktatási Önkormányzati Ösztöndíjpályázat elbírálásának szabályairól szóló 28/2005. (IX. 16.) önkormányzati rendelet 5. § (3) bekezdésében foglalt átruházott hatáskörben eljárva – a pályázat kiírására, lebonyolítására, a pályázatok elbírálására.

**Határidő:** 2018. október 5. (pályázat kiírása vonatkozásában)

 2018. november 6. (pályázatok benyújtási határideje)

 2018. december 6. (pályázat elbírálás határideje)

**Felelős:** Nagy András, a Humán Erőforrás Bizottság elnöke

Dr. Pap Magdolna, a PH Humán és Önkormányzati Igazgatási Iroda vezetője

***Erről:***

1. Jász-Nagykun-Szolnok Megyei Kormányhivatal – Szolnok,
2. Magyar Államkincstár Jász-Nagykun-Szolnok Megyei Igazgatósága – Szolnok,
3. Emberi Erőforrás Támogatáskezelő Bursa Hungarica – 1381 Budapest, Pf.: 1418,
4. PH Közgazdasági Iroda – helyben,
5. PH Számviteli Iroda – helyben,
6. PH Humán és Önkormányzati Igazgatási Iroda – helyben,
7. Humán Erőforrás Bizottság valamennyi tagja,
8. Képviselő-testület valamennyi tagja,
9. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. szeptember 13.*

 *(Dr. Bessenyei Lilla)*

 *irodavezető*